Lietuvos Respublikos Vyriausybė

nutarimas

DĖL ĮGALIOJIMŲ DERĖTIS SU PROFESINIŲ SĄJUNGŲ ORGANIZACIJOMIS DĖL LIETUVOS NACIONALINĖS SVEIKATOS SISTEMOS ŠAKOS KOLEKTYVINĖS SUTARTIES PARENGIMO IR PASIRAŠYTI LIETUVOS NACIONALINĖS SVEIKATOS SISTEMOS ŠAKOS KOLEKTYVINĘ SUTARTĮ SUTEIKIMO

2018 m. birželio 13 d. Nr. 584

Vilnius

Vadovaudamasi Lietuvos Respublikos darbo kodekso 181 straipsnio 2 dalimi ir 194 straipsnio 1 ir 2 dalimis, Lietuvos Respublikos Vyriausybė n u t a r i a:

1. Įgalioti Lietuvos Respublikos sveikatos apsaugos ministeriją derėtis su profesinių sąjungų organizacijomis dėl Lietuvos nacionalinės sveikatos sistemos šakos kolektyvinės sutarties parengimo ir pasirašyti Lietuvos nacionalinės sveikatos sistemos šakos kolektyvinę sutartį.

2. Pripažinti netekusiais galios:

2.1. Lietuvos Respublikos Vyriausybės 2015 m. liepos 29 d. nutarimą Nr. 778 „Dėl įgaliojimų vesti derybas su profesinių sąjungų organizacijomis dėl Lietuvos nacionalinės sveikatos sistemos šakos kolektyvinės sutarties parengimo“.

2.2. Lietuvos Respublikos Vyriausybės 2017 m. birželio 14 d. nutarimą Nr. 432 „Dėl įgaliojimų pasirašyti Lietuvos nacionalinės sveikatos sistemos šakos kolektyvinę sutartį suteikimo“.

Ministras Pirmininkas	Saulius Skvernelis

Sveikatos apsaugos ministras	Aurelijus Veryga